Diari Oficial de la Generalitat Valenciana


Sumari del DOGV 4896, del 02-12-2004 (2004/11708)

Informació pública de les bases específiques per a la provisió en propietat de la plaça de tècnic mitjà arxiver bibliotecari vacant en la plantilla de l'Ajuntament de Finestrat corresponent a l'oferta d'ocupació pública de 2004.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4896

Data del DOGV
:   02-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11341


Data del document
:   10-11-2004

Organisme emissor
:   Ajuntament de Finestrat

Tipus de document
:   Convocatòria

Descriptors 

:   * Finestrat
    * concurs administratiu
    * professió de la informació
    * administració local

Informació pública de les bases específiques per a la provisió en propietat de la plaça de tècnic mitjà arxiver bibliotecari vacant en la plantilla de l'Ajuntament de Finestrat corresponent a l'oferta d'ocupació pública de 2004. [2004/F11882]
  
L'Ajuntament de Finestrat convoca proves selectives per a cobrir les places que a continuació es detallen, vacants en la plantilla de funcionaris d'esta corporació i incloses en l'oferta d'ocupació públic de l'any 2004.
  
Esta convocatòria es regirà per les bases aprovades per Resolució de l'Alcaldia de data 9 de novembre del 2004, i que a continuació es transcriuen:
  
«Bases específiques per a la provisió en propietat de la plaça de tècnic mitjà arxiver bibliotecari vacant en la plantilla de l'Ajuntament de Finestrat corresponent a l'oferta d'ocupació pública de 2004.
  
Bases específiques de la convocatòria per a proveir en propietat la plaça de tècnic mitjà arxiver bibliotecari vacant en la plantilla d'este ajuntament, de conformitat amb l'oferta d'ocupació pública per al 2004, aprovada per resolució de l'alcalde-president de data 10 de març del 2004, i d'acord amb les bases generals aprovades per la Resolució de l'Alcaldia de data 14 d'octubre del 2002 i publicades en el Butlletí Oficial de la Província d'Alacant número 247 de data 28 d'octubre del 2002.
  
Primera. Objecte de la convocatòria
  
Es convoca procés selectiu per a cobrir en propietat, per mitjà d'oposició lliure, la plaça de tècnic mitjà arxiver bibliotecari vacant en la plantilla d'este ajuntament, funcionari d'administració especial, grup B.
  
Segona. Procediment de selecció
  
El procediment de selecció per a la plaça convocada es realitzarà per mitjà d'oposició lliure.
  
Tercera. Requisits dels aspirants
  
A més de reunir els requisits que s'establixen en les bases generals de l'Ajuntament de Finestrat en la seua base tercera, per a ser admesos, a més, serà necessari tindre aprovats els tres primers cursos complets de la llicenciatura de Filosofia i Lletres, Secció de Geografia i Història o Secció d'Història, o el títol de diplomat en Biblioteconomia i Documentació o en condicions d'obtindre'l en la data en què acabe el termini de presentació d'instàncies.
  
Quarta. Presentació de sol·licituds i admissió d'aspirants
  
4.1. Sol·licituds. Els interessats a prendre part en l'oposició es dirigiran al president de la corporació conforme al que establix la base quarta de les bases generals de l'Ajuntament de Finestrat, segons el model contingut en l'annex I de les presents bases específiques.
  
4.2. Admissió d'aspirants. Conforme al que establix l'apartat 4.2 de la base quarta de les bases generals de l'Ajuntament de Finestrat.
  
4.3. Els drets d'examen seran satisfets pels aspirants al presentar la sol·licitud, i es fixen en la quantia de 45,00 euros.
  
Els ingressos seran satisfets pels aspirants en la Caixa d'Estalvis del Mediterrani, Oficina de Finestrat 0061, sítia en la carretera de Benidorm, número 11-baix, en el compte corrent 4916310850 (Clau SICA: 6159.7773.78.8039853622), a nom de l'Ajuntament de Finestrat, o per mitjà de gir postal, segons preceptua la Llei de Procediment Administratiu Comú. El justificant de pagament de la taxa es realitzarà amb la impressió del segell de l'entitat bancària en la sol·licitud, o acompanyant còpia del resguard del gir postal, que haurà de presentar-se unit a la sol·licitud de participació en el procés selectiu.
  
Cinquena. Publicitat de les convocatòries
  
Quant a la publicitat de les convocatòries caldrà ajustar-se al que disposa la base cinquena de les bases generals de l'Ajuntament de Finestrat.
  
La còpia de les bases generals i específiques íntegres, i els seus annexos, estaran a disposició dels interessats en les oficines de l'Ajuntament i en la Secretaria, en dies hàbils de 09.00 a 14.00 hores, i sempre durant el termini de presentació d'instàncies.
  
Les bases generals per a processos selectius a desenvolupar per l'Ajuntament de Finestrat per a provisió de places i llocs de treball, van ser aprovades per Resolució de l'Alcaldia de 14 d'octubre del 2002 i publicades en el Butlletí Oficial de la Província d'Alacant número 247, de data 28 d'octubre del 2002.
  
Sisena. Tribunals qualificadors
  
Quant als tribunals qualificadors caldrà ajustar-se al que disposa la base sisena de les bases generals de l'Ajuntament de Finestrat.
  
Setena. Començament i desenvolupament de les proves
  
Quant al començament i desenvolupament de les proves caldrà ajustar-se al que disposa la base setena de les bases generals de l'Ajuntament de Finestrat.
  
Huitena. Sistema selectiu
  
El sistema de selecció dels aspirants per oposició, consistix en la superació de les proves que s'establixen en les corresponents convocatòries.
  
Novena. Exercicis de l'oposició i contingut temàtic dels programes
  
1) Primer exercici. Obligatori i eliminatori.
  
Consistirà en la realització d'una prova de coneixements referida als continguts del programa de temari de matèries comunes que figura com a annex I de la base novena. Esta prova consistirà en el desenvolupament d'un tema de tal annex I, a triar entre dos de proposats pel tribunal, amb una duració mínima d'una hora i màxim de dos hores, a determinar pel tribunal.
  
Este exercici es puntuarà de 0 a 10 punts i seran eliminats els aspirants que no aconseguisquen una puntuació mínima de 5 en l'exercici.
  
2) Segon exercici. Obligatori i eliminatori.
  
Consistirà en el desenvolupament per escrit, durant un temps mínim de tres hores i màxim de tres hores i 30 minuts, de dos temes a triar entre tres proposats pel tribunal en relació amb els continguts del programa de temari de matèries específiques que figura com a annex I de la base novena.
  
Este exercici es valorarà de 0 a 10 punts, sent eliminats els aspirants que no aconseguisquen una puntuació mínima de 5 punts.
  
3) Tercer exercici. Obligatori i eliminatori.
  
Consistirà en la realització, fent ús del material informàtic necessari facilitat per l'Ajuntament de Finestrat, d'un supòsit pràctic referit a les funcions de la plaça a què s'aspira que figuren com a annex II de la base novena. En este exercici el tribunal apreciarà fonamentalment la capacitat i la formació general, la precisió, el rigor en l'exposició i la claredat d'idees.
  
La duració d'este exercici no podrà excedir quatre hores.
  
Una vegada realitzat este exercici, el tribunal de valoració podrà mantindre una entrevista amb els aspirants per a comentar els supòsits pràctics, i l'opositor haurà de respondre oralment a totes les qüestions que li plantegen els membres del tribunal relacionades amb este tercer exercici pràctic plantejat. Este apartat, corresponent a l'entrevista, no podrà superar el 20% de la qualificació total de l'exercici.
  
Este exercici es valorarà de 0 a 10 punts, sent eliminats els aspirants que no aconseguisquen un mínim de 5 punts.
  
Finalitzades les proves selectives, els tribunals faran pública, en el tauler d'edictes i en el lloc o llocs de celebració de l'últim exercici, la relació d'aspirants aprovats, per orde de puntuació final obtinguda, en nombre no superior al de places convocades.
  
ANNEX I
  
Temari matèries comunes
  
Tema 1. La Constitució espanyola de 1978. Estructura. Principis generals. Drets i deures fonamentals dels espanyols. La seua garantia i suspensió.
  
Tema 2. L'organització de l'estat en la Constitució. La Corona. Les Corts Generals.
  
Tema 3. El poder judicial. El Govern i l'administració.
  
Tema 4. Organització territorial de l'estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: principis generals i organització.
  
Tema 5. El procediment administratiu. Principis generals. Fases del procediment administratiu general. El silenci administratiu.
  
Tema 6. Règim local espanyol. Principis constitucionals.
  
Tema 7. El municipi. El terme municipal. La població. L'empadronament. Organització municipal. Competències.
  
Tema 8. La província en el règim local. Organització provincial. Competències.
  
Tema 9. Ordenances, reglaments i bans. Procediment d'elaboració i aprovació. Infraccions.
  
Tema 10. Personal al servici de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
Tema 11. Funcionament dels òrgans col·legiats locals. Votacions. Actes i certificats d'acords. Les resolucions del president de la corporació.
  
Tema 12. Hisendes locals. Classificació dels ingressos. Les ordenances fiscals.
  
Temari matèries específiques
  
Tema 1. El patrimoni documental: definició i règim jurídic. Evolució històrica de la normativa sobre arxius.
  
Tema 2. L'arxiu: concepte i classes. Evolució. Funcions, l'arxiu municipal.
  
Tema 3. Arxius administratius: arxius d'oficina. Concepte. Funcions. Tractament documental. Instruments de control. Productors i arxivers.
  
Tema 4. Arxius administratius: arxius intermedis. Concepte. Funcions. Tractament documental. Instruments de control.
  
Tema 5. Arxius administratius: arxius centrals. Concepte. Funcions. Tractament documental. Instruments de control.
  
Tema 6. Arxius històrics. Concepte. Funcions. Tractament documental. Instruments de control.
  
Tema 7. El document. Concepte. Elements per a la seua caracterització. Classes. Valors.
  
Tema 8. L'expedient. Concepte. Elements per a la seua caracterització.
  
Tema 9. Tipologia documental municipal.
  
Tema 10. Les agrupacions documentals o les categories arxivístiques: fons, seccions, sèries, unitats documentals.
  
Tema 11. La gènesi documental: diferents fases o edats del document.
  
Tema 12. Ingrés de documents. Instruments de control.
  
Tema 13. La classificació. Sistemes de classificació.
  
Tema 14. L'ordenació. Tipus. La instal·lació en els depòsits.
  
Tema 15. La selecció documental. L'expurgació. Procediments en instruments de control.
  
Tema 16. La normalització en la descripció arxivística: normes ISAD (G) i ISSAR(CPF).
  
Tema 17. Instruments de descripció: la guia: tipus. L'inventari.
  
Tema 18. Instruments de descripció: els catàlegs.
  
Tema 19. Els llenguatges documentals. Índexs i tesaurus.
  
Tema 20. El servici de l'arxiu a l'administració i al ciutadà. Instruments de control: la seua informatització.
  
Tema 21. La reprografia: sistemes. La digitalització i la seua aplicació a l'arxiu.
  
Tema 22. El document informàtic i la seguretat jurídica: repercussió en l'arxiu.
  
Tema 23. Causes de l'alteració dels documents. Mesures de prevenció i correcció d'agents degradants mediambientals. Sistemes de restauració. Sistemes de detecció i extinció de foc.
  
Tema 24. Tractament i conservació de documents audiovisuals.
  
Tema 25. Tractament i conservació de documents electrònics.
  
Tema 26. Reproducció de documents. Tècniques i funcions arxivístiques.
  
Tema 27. Planificació de servicis arxivístics. Avaluació dels processos i servicis arxivístics.
  
Tema 28. La gestió de qualitat en els arxius.
  
Tema 29. Arxius i internet.
  
Tema 30. Biblioteques i servicis: concepte i missió.
  
Tema 31. Biblioteques municipals: concepte i funcions..
  
Tema 32. Gestió de la col·lecció: selecció i adquisició de publicacions. Criteris, fonts i mètodes per a la constitució i el manteniment de la col·lecció.
  
Tema 33. Gestió de la col·lecció: tractament tècnic dels fons i gestió dels depòsits. Procediments manuals i automatitzats.
  
Tema 34. La catalogació. Elaboració i manteniment de catàlegs. Tipus de catàlegs. La catalogació cooperativa.
  
Tema 35. Principals sistemes de classificació bibliogràfica. La CDU.
  
Tema 36. Tesaurus: concepte, elements, elaboració i manteniment.
  
Tema 37. Préstec individual, col·lectiu i interbibliotecari.
  
Tema 38. Circulació de fons. Gestió automatitzada.
  
Tema 39. Preservació de fons.
  
Tema 40. Avaluació dels processos i servicis bibliotecaris.
  
Tema 41. Automatització de biblioteques. Planificació, fases i desenvolupament.
  
Tema 42. Construcció i equipament de biblioteques.
  
Tema 43. La normalització de la identificació bibliogràfica: l'ISBN, el SIN i altres números internacionals.
  
Tema 44. El llibre infantil: obres de referència i bibliografies.
  
Tema 45. Informació i orientació bibliogràfica. Estratègies de busques.
  
Tema 46. Les tecnologies electròniques de la informació i la seua aplicació als servicis bibliotecaris.
  
Tema 47. La biblioteca digital.
  
Tema 48. Suports òptics multimèdia.
  
ANNEX II
  
Funcions essencials del lloc de tècnic mitjà arxiver bibliotecari
  
1. Gestió del patrimoni documental dels arxius municipals, analitzant, catalogant i classificant el conjunt de documents, confeccionant guies, inventaris i catàlegs, així com planificar i executar accions tendents a la recuperació de la documentació local.
  
2. Distribució d'expedients i documents, realitzant labors de registre i ordenació, expurgacions, recomptes i estadístiques.
  
3. Controlar la transferència de fons bibliogràfics i préstecs, participant en el disseny dels diferents servicis i espais bibliotecaris.
  
3. Participació en el disseny de normes d'ús i gestió del patrimoni documental, així com en programes de divulgació i promoció, desenvolupant labors d'informació i assessorament en matèria competencial i proposant mesures per a la preservació i restauració de documents.
  
Deu. Orde d'actuació d'aspirants i correcció d'exercicis
  
Quant a l'orde d'actuació d'aspirants i correcció d'exercicis, caldrà ajustar-se al que disposa la base deu de les bases generals de l'Ajuntament de Finestrat.
  
Onze. Publicitat de les qualificacions
  
Quant a la publicitat de les qualificacions caldrà ajustar-se al que disposa la base onze de les bases generals de l'Ajuntament de Finestrat.
  
Dotze. Llista definitiva d'aprovats i propostes de nomenaments.
  
Quant a la llista definitiva d'aprovats i propostes de nomenaments caldrà ajustar-se al que disposa la base dotze de les bases generals de l'Ajuntament de Finestrat.
  
Tretze. Borsa de treball
  
Quant a la borsa de treball caldrà ajustar-se al que disposa la base tretze de les bases generals de l'Ajuntament de Finestrat.
  
Catorze. Presentació de documents, nomenaments, preses de possessió i/o formalització de contractes
  
Quant a la presentació de documents, nomenaments, preses de possessió i/o formalització de contractes, caldrà ajustar-se al que disposa la base tretze-bis de les bases generals de l'Ajuntament de Finestrat.
  
Quinze. Aprovació i vigència de les bases generals. Dret supletori
  
El contingut d'estes bases es regix pel que disposen les bases generals.
  
Setze. Impugnació
  
El contingut d'estes bases es regix pel que disposen les bases generals de l'Ajuntament de Finestrat.
  
Publicar esta convocatòria i les bases específiques en el seu text íntegre en el Butlletí Oficial de la Província d'Alacant i en el Diari Oficial de la Generalitat Valenciana, i un extracte detallat en el Boletín Oficial del Estado amb el contingut determinat en l'article 6.2 del Reial Decret 896/1991. Els efectes administratius es produïxen des de la data del Boletín Oficial del Estado en què es publique l'extracte.
  
Compliu-ho»
  
El que es fa públic per a general coneixement.